മ്യാൻമറിൽ ബന്ദികളാക്കിയിട്ടുള്ള ഇന്ത്യൻ സൈനികരുടെ വീഡിയോ
സോഷ്യൽ മീഡിയയിൽ വൈറലാവുകയാണ്.
ഈ വീഡിയോ ശരിക്കുള്ളതാണോ?
അതോ ആർട്ടിഫിഷ്യൽ ഇൻ്റലിജൻസ് ഉപയോഗിച്ച് നിർമ്മിച്ച വ്യാജനോ?
ഇത് ശരിക്കുള്ളതാണെങ്കിൽ ഇന്ത്യ അവർക്ക് അർഹിക്കുന്ന തിരിച്ചടി നൽകണം.
രാജ്യത്ത് പ്രതിഷേധം ആളിപ്പടരുന്നു.
ബന്ദികളാക്കപ്പെട്ട സൈനികരെ സുരക്ഷിതമായി മോചിപ്പിക്കാൻ ജനങ്ങൾ ആവശ്യപ്പെടുകയാണ്.
മ്യാൻമർ വിദേശകാര്യ മന്ത്രി അവരുടെ മണ്ണിൽ
ഇന്ത്യൻ സൈനികർ വന്നത് അറിഞ്ഞിട്ടില്ലെന്ന് സോഷ്യൽ മീഡിയയിൽ പോസ്റ്റ്‌ ചെയ്തിട്ടുണ്ട്.
പക്ഷേ ഇന്ത്യൻ സൈനികർ മ്യാൻമറിൽ കാലുകുത്തിയിട്ടുണ്ടെങ്കിൽ,
അത് യുദ്ധത്തിനുള്ള നീക്കമായി കാണുമെന്നും അദ്ദേഹം പറഞ്ഞു.
അതേസമയം ചൈന ഒരു പ്രസ്താവന ഇറക്കി.
ഇന്ത്യൻ സൈനികർ മ്യാൻമറിൽ കയറിയെന്ന് വിശ്വസനീയമായ ഇൻ്റെൽ കിട്ടിയിട്ടുണ്ട്.
തങ്ങളുടെ ഇഷ്ടം പോലെ മ്യാൻമറിൽ പ്രവർത്തിക്കാമെന്ന് ഇന്ത്യ കരുതുന്നെങ്കിൽ,
ഇന്ത്യ ചൈനയെ നേരിടേണ്ടിവരും.
ഈ മേഖലയിലെ രാജ്യങ്ങളുടെ പരമാധികാരത്തെ സംരക്ഷിക്കാൻ
വേണ്ട നടപടികൾ ഞങ്ങൾ എടുക്കും.
രാജ്യം പ്രധാനമന്ത്രിയുടെ രാജി ആവശ്യപ്പെടുകയാണ്,
പക്ഷേ പ്രധാനമന്ത്രി ഇതെപ്പറ്റി പ്രതികരണം നടത്തിയിട്ടില്ല.
രാജ്യത്തിന് ഒരു ഉത്തരം വേണം, പക്ഷേ കിട്ടുന്നത് നിശബ്ദത മാത്രം.
-മ്യാൻമർ സർക്കാർ എന്താ പറയുന്നത്? -അവരത് നിഷേധിക്കുകയാ.
ഇതെപ്പറ്റി ഒന്നുമറിയില്ലെന്നാ അവർ പറയുന്നത്.
നമ്മുടെ സൈനികർ എവിടെയാണെന്നതിൽ അവർക്ക് യാതൊരു ധാരണയുമില്ല.
ചിലപ്പോൾ അത് സത്യമാകാം.
മാം, ആ മേഖല പൊതുവിൽ നിയന്ത്രിക്കുന്നത് അൾട്രാസാണ്.
ബർമ്മീസ് സർക്കാരിന് അവരുടെ മേൽ യാതൊരു നിയന്ത്രണവുമില്ല.
അതിനാൽത്തന്നെ അവർക്ക് നമ്മളെ സഹായിക്കാനാവില്ല.
അത് ബർമ്മീസ് സർക്കാർ ആയാലും അൾട്രാസ് ആയാലും…
നമുക്ക് ഒരേയൊരു വഴിയേ ഉള്ളൂ.
നമ്മൾ ഇത്രയും നാൾ മാന്യമായി പെരുമാറി.
സൈന്യത്തെ അങ്ങോട്ടയച്ച് നമ്മുടെ സൈനികരെ തിരികെ കൊണ്ടുവരൂ.
മാം…
ഇത് യുദ്ധത്തിനുള്ള നീക്കമായി കണക്കാക്കപ്പെടും.
ചൈന ഇത് കെെയ്യും കെട്ടി നോക്കി നിൽക്കില്ല.
മിസ്റ്റർ യശ്വന്ത്, ഞാൻ പറഞ്ഞത്…
സൈന്യത്തെ അയച്ച്
നമ്മുടെ സൈനികരെ സുരക്ഷിതരായി തിരിച്ചുകൊണ്ടുവരാനാണ്.
അത് യുദ്ധത്തിൽ കലാശിച്ചാൽ,
അങ്ങനെ തന്നെ നടക്കട്ടെ.
-സംബിത്. -പറയൂ മാം.
ദ്വാരകിനെ വിളിക്ക്.
നമ്മൾ ഒരു ഉടമ്പടിക്ക് തയ്യാറാണെന്ന് അയാളോട് പറ.
ശരി.
ദ ഫാമിലി മാൻ
അദ്ധ്യായം 7 എൻഡ്ഗെയിം
മ്യാൻമർ
മ്യാൻമറിനും തായ്‌ലാൻഡിനും ഇടയിൽ റഡാറിനു കീഴെ പറക്കാൻ നോക്ക്.
-ടാങ്ക് ഫുൾ അല്ലേ? -അതെ.
-പൊക്കോ. -ശരി.
ഞാൻ തന്നെ നിങ്ങളെ തായ്‌ലാൻഡിൽ കൊണ്ടാക്കിയേനെ, പക്ഷേ ഏറെ പണി ബാക്കിയല്ലേ.
താനിവിടെ ഉണ്ടാവണം.
ഞാൻ പോയി വരാം.
ഇതെങ്ങനെ സംഭവിച്ചെന്ന് മനസ്സിലാവുന്നില്ല.
ഞാനിത് എത്രയോ നാളായി ചെയ്യുന്നതാ.
-ഇത്ര വലിയൊരു അബദ്ധം-- -ഏറ്റവും മിടുക്കർക്കും അബദ്ധം പറ്റാറുണ്ട്.
അതിൽ നിന്ന് എങ്ങനെ പഠിക്കുന്നു എന്നതാണ് പ്രധാനം.
എല്ലാം ശരിയാവും.
തൻ്റെ കൂടെയുള്ള പണി നന്നായിരുന്നു.
-എല്ലാത്തിനും നന്ദി. -സന്തോഷം.
ഞാൻ കരുതിയ പോലൊരു ആളല്ല താൻ.
താൻ വ്യത്യസ്തനാണ്.
വ്യത്യസ്തനോ? എന്നുവെച്ചാൽ?
ഞാൻ തന്നെ പ്രശംസിച്ചതാ.
സ്വീകരിച്ചോ.
നിങ്ങൾ കിടുവാണ്, പൊളിയാണ്, കിടുപൊളിയാണ് മാഡം.
ഇതാണ് പ്രശംസ.
നന്ദി. വളരെ സന്തോഷം.
അപ്പോൾ ഇനി എന്നു കാണും?
നമ്മുടെ പ്രവർത്തന മേഖലയിൽ അത്തരം ചോദ്യങ്ങൾ പതിവില്ല.
അറിയാമല്ലോ.
സർ, അതാണ് ക്യാർ മൈ ഗ്രാമം.
ഞാൻ പോട്ടെ. ഇവിടെ നിന്ന് ബാക്കി ദൂരം നിങ്ങൾ തനിച്ച് പോകണം.
നന്ദി.
സ്റ്റീഫൻ, സഹോദരാ, തൻ്റെ മിഷൻ എന്തുതന്നെ ആയാലും, ആശംസകൾ.
നന്ദി.
വാ.
നമ്മൾ ആ ഗ്രാമത്തിൽ കാത്തിരിക്കണം. തെംജെൻ അവിടേക്ക് വരും.
പിന്നെ നമുക്കുള്ള സന്നാഹങ്ങൾ?
എംസിഎ-എസിൻ്റെ ലോക്കൽ അംഗങ്ങളും അവിടെ ആക്റ്റീവ് ആണ്.
അവരും വൈകാതെ എത്തും.
സോയ.
എന്തിനാ ഇതു ചെയ്തത്?
ഒരു ദുഃഖകഥയാണ് പ്രതീക്ഷിക്കുന്നതെങ്കിൽ,
നിരാശപ്പെടുത്തുന്നതിന് സോറി.
സത്യത്തിൽ ഞാനിതിൽ ഇത്ര ആഴത്തിൽ പെടുമെന്ന് കരുതിയിരുന്നില്ല.
നന്ദി പ്രതീക്ഷിക്കേണ്ടാത്ത ഒരു ജോലിയാ നമ്മുടേത്.
എന്നിട്ട് പകരം കിട്ടുന്നതോ?
പറയാൻ നാണക്കേടുള്ള ഒരു ശമ്പളം.
നമ്മുടെ ജീവനുള്ള അപായത്തെപ്പറ്റി മറക്കണ്ട.
അഥവാ ചത്തില്ലേലും റിട്ടയർമെൻ്റിനു ശേഷം എന്തുകിട്ടും? തുച്ഛമായ പെൻഷനോ?
വലിയ എന്തേലും കാര്യം ചെയ്‌താൽ ചിലപ്പോൾ ഒരു മെഡൽ കിട്ടും.
അതുകൊണ്ട് അതെ, ഞാനിത് പണത്തിനു വേണ്ടി ചെയ്തതാ.
ഇനി നീ പറ…
നീയെന്തിനാ ഇത് ചെയ്തത്?
തെറ്റായ ചില ആദർശവാദത്തിൻ്റെ പേരിലോ? അതോ ദേശസ്‌നേഹത്തിൻ്റെ പേരിലോ?
നീയും…
നിൻ്റെ ശ്രീകാന്ത് തിവാരിയും ഒക്കെ വെറും കളിപ്പാവകളാണ്,
മറ്റാരുടെയൊക്കെയോ താളത്തിനു തുള്ളുന്നവർ.
സോയ, നിനക്ക് മനസ്സിലാവുന്നത് പോലുമില്ല,
നീ വളരെ വലിയൊരു കളിയിലെ കാലാൾ മാത്രമാണ്.
യതീഷ്, ഞാനൊരു എഞ്ചിനീയറിംഗ് ബിരുദക്കാരി ആണ്.
മികച്ചൊരു ഇൻസ്റ്റിറ്റ്യൂട്ടിൽനിന്ന്.
പണമുണ്ടാക്കാൻ ആയിരുന്നേൽ എനിക്കതിന് മറ്റനേകം വഴികൾ ഉണ്ടായിരുന്നു.
ഇത് ഞാൻ തിരഞ്ഞെടുത്തതാണ്.
അതിനാൽ അതെ, ഞാനിത് എൻ്റെ രാജ്യത്തിനായി ചെയ്യുന്നതാ.
എന്നെപ്പോലുള്ള ഓഫീസർമാർ മൂലം…
അല്ല, ശരിക്കും ശ്രീകാന്ത് തിവാരിയെ പോലുള്ള ഓഫീസർമാർ മൂലമാണ്
ഈ രാജ്യത്തെ ജനങ്ങൾക്ക് സമാധാനമായി ഉറങ്ങാൻ കഴിയുന്നത്.
എനിക്ക് തൻ്റെ കുറ്റസമ്മതം വേണം.
കുൽക്കർണി സാറിൻ്റെ വധത്തെപ്പറ്റി തനിക്കറിയാവുന്ന എല്ലാം.
പകരം എനിക്കെന്തുകിട്ടും?
ഒരവസരം… ജീവനോടെ ഇരിക്കാൻ.
തൻ്റെ ആളുകൾ തന്നെ തീർക്കാൻ നോക്കി നടപ്പുണ്ടാവും.
താനൊരു ബാദ്ധ്യതയായതിനാൽ, തനിക്കും അതറിയാമല്ലോ.
അതിനാൽ യതീഷ് ചൗള, തന്നെ ജീവനോടെ വെക്കാൻ തക്കതായൊരു കാരണം താ.
പറയാൻ തുടങ്ങ്‌… വേഗം.
മാം, നമ്മുടെ ട്രൂപ്പുകളെ ഒരുക്കാൻ തുടങ്ങിയിട്ടുണ്ട്.
മൂന്നു ഡിവിഷനുകളെ അയച്ചുകഴിഞ്ഞു.
എയർ ചീഫ് ഡിസൂസ വ്യോമയാന പിന്തുണ നൽകി നമ്മെ സഹായിക്കുന്നുണ്ട്.
നമ്മുടെ സേന മ്യാന്മാറിൽ കയറിയാൽ ഉടൻ ചൈന പ്രതികരിക്കും.
പാകിസ്ഥാനെ കൂട്ടുപിടിച്ച് അവർ പടിഞ്ഞാറൻ അതിർത്തി ലക്ഷ്യമിടും.
നാം അതിനു തയ്യാറായിരിക്കണം.
രണ്ട് അതിർത്തികളും നമുക്ക് ഒരേസമയം നോക്കാനാവുമോ?
ഉവ്വ് മാം. പടിഞ്ഞാറൻ അതിർത്തി സുരക്ഷിതമാക്കാനുള്ള കാര്യങ്ങൾ ചെയ്തു.
മിസ്റ്റർ അശോക്‌ നമുക്കൊരു വിമാനവാഹിനി നൽകും,
കൂടാതെ മൂന്ന് അറ്റാക്ക് സബ് മറൈനും രണ്ട് ഡിസ്ട്രോയറും.
മാം, എംഇഎ മ്യാൻമർ സർക്കാരുമായി സംസാരിക്കുന്നുണ്ട്.
ഈ വിഷയത്തിൽ പ്രശ്നങ്ങൾ കഴിവതും ഒതുക്കാൻ പറ്റുന്ന പോലെ ശ്രമിക്കുന്നുണ്ട്.
മാം, ഇത് മറ്റൊരു രീതിയിൽ പറയാനാവില്ല, പക്ഷേ…
ഈ യുദ്ധം കുറച്ചുകാലം തുടരും.
ചൈനയും പാകിസ്ഥാനും കാരണം.
നമ്മുടെ റിസോഴ്സുകളിൽ കുറവുണ്ടാവും.
പൂർണ്ണമായും തയ്യാറെടുത്തിട്ടു വേണം നാം യുദ്ധത്തിനിറങ്ങാൻ.
നമ്മുടെ അടിസ്ഥാന സൗകര്യങ്ങൾ ഉടനടി ശക്തിപ്പെടുത്തണം മാം.
ഞാൻ ദ്വാരക് നാഥിനോട് സംസാരിച്ചിട്ടുണ്ട്, അ‍യാൾ ഡൽഹിക്ക് വന്നുകൊണ്ടിരിക്കയാണ്.
നന്നായി.
പ്രസിഡൻ്റിനെ ഞാൻ അറിയിച്ചിട്ടുണ്ട്.
അദ്ദേഹം നമ്മെ പിന്തുണയ്ക്കും.
എല്ലാം നന്നായി നടക്കുമെന്ന് പ്രതീക്ഷിക്കാം.
ജയ്‌ ഹിന്ദ്‌.
താനെന്താ നോക്കുന്നത്?
ഞാൻ അവരെയല്ല നോക്കുന്നത്. നാട്ടുകാർ മൊത്തം നമ്മളെയാ നോക്കുന്നത്.
അവൻ എത്തി.
സ്റ്റീഫൻ, യാത്ര സുഗമമായിരുന്നെന്ന് കരുതുന്നു.
തന്നെ കണ്ടതിൽ സന്തോഷം.
-സുഖമല്ലേ. -അതെ.
ഇത് തെംജെൻ. ഞങ്ങളുടെ ടീമിലെ ഏറ്റവും മിടുക്കന്മാരിൽ ഒരാൾ.
തെംജെൻ, നമുക്ക് ഒട്ടും സമയമില്ല.
മുന്നോട്ടുള്ള പ്ലാൻ എന്താ?
താൻ വാർത്ത കണ്ടോ?
കുറച്ചു നാൾ മുൻപ് ഇവിടെ ഒരു ഇന്ത്യൻ യൂണിറ്റ് ആക്രമിക്കപ്പെട്ടു.
രഹസ്യ മിലിട്ടറി ഓപ്പറേഷൻ ആയിരുന്നു.
യൂണിറ്റിലെ പലരും കൊല്ലപ്പെട്ടു, അതുപോലെ…
ചിലരെ രുക്മയുടെ ആളുകൾ ബന്ദികളാക്കുകയും ചെയ്തു.
അവരുടെ വീഡിയോ ഇൻ്റർനെറ്റിൽ വൈറലായിട്ടുണ്ട്.
അതാണ്‌ കേണൽ വിക്രം.
ആക്രമണം എവിടെ, എപ്പോൾ നടക്കുമെന്ന് രുക്മയ്ക്ക് നേരത്തേ അറിയാമായിരുന്നു.
യൂണിറ്റ് ലക്ഷ്യസ്ഥാനത്ത് എത്തിയപ്പോൾ,
രുക്മ അവരെ ആക്രമിച്ചു.
അതായത്…
നിങ്ങളുടെ വശത്തുള്ള ആരോ ശത്രുവിനെ സഹായിക്കുന്നുണ്ട്.
അവരുടെ ആളുകൾ എല്ലായിടവുമുണ്ട്.
ഉന്നതരായ ആളുകളുമായി ഇവർക്ക് പിടിപാടുണ്ട്.
നമ്മൾ വളരെ സൂക്ഷിക്കണം.
പക്ഷേ രുക്മ എന്തിനാ അവരെ പിടിച്ചുവെച്ചത്?
അവരുടെ ജീവനു പകരമായി
സർക്കാരിനോട് എന്തെങ്കിലും ആവശ്യപ്പെടാൻ.
-ആ ഗ്രാമത്തിൻ്റെ മാപ്പ് ഉണ്ടോ? -ഉവ്വ്.
ഇവയാണ് രുക്മയുടെ ക്വാർട്ടേഴ്സ്.
ഈ സ്ഥലങ്ങളിലെല്ലാം സുരക്ഷാ പോസ്റ്റുകൾ സ്ഥാപിച്ചിട്ടുണ്ട്.
ഓക്കേ, നല്ലത്.
-അപ്പോൾ പ്ലാൻ എന്നത്-- -ഇന്ത്യൻ സൈനികരെ…
എവിടെയാ പിടിച്ചുവെച്ചിരിക്കുന്നത്?
ശ്രീകാന്ത്, വേണ്ട.
അത് വലിയ റിസ്കാണ്.
ഇത് ചെയ്തേ പറ്റൂ സ്റ്റീഫൻ.
രുക്മയെ പിടികൂടുക എന്നത് മാത്രമായിരുന്നു പ്ലാൻ.
ജീവനോടെയോ അല്ലാതെയോ. മറ്റെന്തിനു ശ്രമിക്കുന്നതും അപകടകരമാവും.
നമ്മുടെ മുന്നിൽ വേറെ വഴിയില്ല സ്റ്റീഫൻ.
നമ്മൾ എന്തുതന്നെ ചെയ്താലും അത് സൈനികരുടെ ജീവനു വെല്ലുവിളിയാവും.
അവർ കൊല്ലപ്പെടും.
ആദ്യം തന്നെ നമ്മൾ സൈനികരെ അവിടെനിന്ന് രക്ഷപ്പെടുത്തും.
അതിനുശേഷം രുക്മയെ ആക്രമിക്കും.
അവരുടെ തടവറകൾ ഇവിടെയാണ്‌.
ഒരുപക്ഷേ സൈനികർ അവിടെയുണ്ടാവും.
-സ്റ്റീഫൻ, ഞാൻ പോട്ടെ. -ശരി.
-കാണാം. -ശരി. കാണാം.
സ്റ്റീഫൻ, സന്നാഹങ്ങൾ എപ്പൊ എത്തും?
ഏതുനിമിഷവും എത്താം.
ടാസ്ക് ടീമിൻ്റെ ഫോണുകൾ എല്ലാം ഹാക്ക് ചെയ്യപ്പെട്ടിരുന്നു.
പക്ഷേ അവയിലൂടെ ഈ വിവരം കൈമാറപ്പെടുന്നുണ്ടെന്ന് ആരുമറിഞ്ഞില്ല.
ശ്രീകാന്തിനെയും ടാസ്ക് ടീമിനെയും കുടുക്കാനുള്ള ഒരു ശ്രമമായിരുന്നു അത്.
നിങ്ങളുടെ മുഴുവൻ പേര് പറയൂ.
യതീഷ് ചൗള.
ഞാൻ പറഞ്ഞതെല്ലാം സത്യമാണെന്ന് സാക്ഷ്യപ്പെടുത്തുന്നു.
കുറ്റസമ്മതം എപ്പോൾ വേണമെങ്കിലും പിൻവലിക്കാനാവും.
മറ്റെന്തെങ്കിലും തെളിവുണ്ടോ?
സർ, ബാങ്ക് അക്കൗണ്ടുകൾ സ്കാൻ ചെയ്യുന്നുണ്ട്.
ഫോറിൻ അക്കൗണ്ടുകളിൽനിന്ന് പണമിടപാട് നടന്നിട്ടുണ്ട്.
മൊബൈൽ ഫോണുകൾ, ടാബ്‌ലറ്റുകൾ, ലാപ്ടോപ്പുകൾ എന്നിങ്ങനെ
എല്ലാ ഉപകരണങ്ങളുടെയും ഫോറൻസിക് പരിശോധന നടക്കുന്നുണ്ട്.
അപ്പോൾ, കൂടുതൽ തെളിവ് ലഭിക്കും വരെ…
കാലേ, നമുക്ക് ആവശ്യത്തിന് തെളിവുകൾ ലഭിച്ചിട്ടുണ്ട്.
ഞാൻ സോയയെയും അവളുടെ അന്വേഷണരീതിയെയും പൂർണ്ണമായും വിശ്വസിക്കുന്നു.
അവൾ നേരായ പാതയിലാണ്.
ശ്രീകാന്ത് നിരപരാധിയാണെന്ന് ഞാൻ വിശ്വസിക്കുന്നു.
ഈ കമ്മിറ്റിയുടെ പേരിൽ ഞാൻ നിർദ്ദേശിക്കുന്നത്
ശ്രീകാന്തിനു നേരെയുള്ള അറസ്റ്റ് വാറണ്ട് പിൻവലിക്കാനാണ്.
ഉടൻതന്നെ അയാളുടെ കുടുംബത്തെ സുരക്ഷാ കസ്റ്റഡിയിലേക്ക് മാറ്റാനും.
-ശരി സർ. -അയാൾ പെരുമാറുന്ന രീതിയോ?
ഓരോ അവസരത്തിലും അയാൾ വകുപ്പിൻ്റെ നടപടിക്രമം ലംഘിച്ചു.
-അയാളെ ചട്ടം പഠിപ്പിക്കണം. -എക്സ്ക്യൂസ് മി, സർ.
ശ്രീകാന്ത് പല വട്ടം രാജ്യത്തിനു വേണ്ടി സ്വന്തം ജീവൻ പണയം വെച്ചിട്ടുണ്ട്.
രാജ്യത്തിനു വേണ്ടി ജീവൻ പണയം വെയ്ക്കുന്നു എന്നുവച്ച്…
ശർമ്മ, ശ്രീകാന്ത് രാജ്യത്തിനു വേണ്ടി ചെയ്ത കാര്യങ്ങൾ ഞങ്ങളൊക്കെ മാനിക്കുന്നു.
പക്ഷേ നടപടിക്രമങ്ങൾക്കു പിന്നിൽ ഒരു കാരണമുണ്ട്.
അത് നിങ്ങൾക്കും നന്നായി അറിയാം.
-അതെ. -എങ്കിൽ നമുക്ക് ശ്രീകാന്തിനെ വിളിക്കാം.
എന്നിട്ട് എന്തുചെയ്യണമെന്ന് തീരുമാനിക്കാം.
സോയ, ശ്രീകാന്ത് ഇപ്പോൾ എവിടെയാണെന്ന് അറിയാമോ?
അറിയില്ല സർ.
-എന്തായി? -എല്ലാം ശരിയായി.
അടിപൊളി.
ജെകെയുടെ എന്തേലും വിവരം?
ഞാൻ അതും കാത്തിരിക്കയാണ്. സർ.
ഞങ്ങൾക്ക് ഈ മുറി അഞ്ചു മിനിറ്റ് തരാമോ?
ഓക്കേ. സോയ, പുനിത്…
കളി മതിയാക്ക്. എന്നോട് പറ.
ശ്രീകാന്ത് എവിടെ?
-സർ, അദ്ദേഹം മ്യാൻമറിലാണ്. -എന്ത്?
-അവൻ മ്യാൻമറിലേക്ക് പോയോ? -സ്റ്റീഫൻ്റെ കൂടെ.
എന്ത്? സ്റ്റീഫൻ ഖുസോയുടെ കൂടെയോ?
കള്ളനോട്ടു കടത്തുന്ന ആ റൂട്ട് ഇല്ലേ,
-ശ്രീകാന്ത് ആ റൂട്ടിലൂടെയാ-- -അവനെന്താ വട്ടായോ?
അവനെന്താ എന്നോട് പറയാതിരുന്നത്?
എന്തുകൊണ്ട്?
അദ്ദേഹത്തിന് നിങ്ങളെ വിശ്വസിക്കാമോ എന്ന് ഉറപ്പില്ലായിരുന്നു സർ.
എന്തൊരു അസംബന്ധം.
സർ, ഞങ്ങളെല്ലാവരും സംശയിച്ചു,
ടാസ്കിനകത്ത് ഒരു വഞ്ചകൻ ഉണ്ടെന്ന്, ആരെ വിശ്വസിക്കണമെന്ന് അറിയില്ലായിരുന്നു.
അപ്പോൾ ഞാനാണ് വഞ്ചകനെന്ന് അവൻ കരുതി അല്ലേ.
വഞ്ചകൻ.
സർ, യതീഷ് പിടിക്കപ്പെട്ട സ്ഥിതിക്ക് ഇനി നിങ്ങളെ സംശയിക്കില്ല.
ഹോ, സമാധാനം.
ശ്രീകാന്തും ഞാനും തമ്മിൽ ഒരുപാട് വർഷത്തെ പരിചയമുണ്ട്…
എന്നിട്ടും അവനെന്നെ വിശ്വാസമില്ല.
മണ്ടൻ.
എന്നെ അന്വേഷിച്ചിരുന്നോ കേണൽ?
എന്താ ഇതൊക്കെ?
ഇത് നമ്മുടെ ഡീലിൻ്റെ ഭാഗമല്ലല്ലോ.
തനിക്ക് തൻ്റെ ഓപ്പറേഷന് സൈനികരെ ആവശ്യമായിരുന്നു.
ഞാൻ തന്നെ സഹായിച്ചു.
ഇതിൻ്റെ പേര് സഹായം എന്നല്ല.
ബിസിനസ് എന്നാണ്.
ആക്രമണം മാത്രമായിരുന്നു ഡീലിലുണ്ടായിരുന്നത്.
എൻ്റെ ഗ്രാമത്തിൽ നിന്ന് അകലെ.
ഇന്ത്യൻ സൈനികരെ ഇങ്ങോട്ടു കൊണ്ടുവരുന്നത് ഡീലിൽ ഇല്ലായിരുന്നു.
ഇതൊരു യുദ്ധമാണ് കേണൽ. അപ്പോൾ തടവുകാർ ഉണ്ടാകും.
ആ തടവുകാരുടെ വീഡിയോ ലീക്കാവുകയും ചെയ്യും, അല്ലേ?
ഞങ്ങളിപ്പോൾ ഇന്ത്യൻ സർക്കാരിൻ്റെ നിരീക്ഷണത്തിലാ.
ബീജിങ് എന്നോട് ബുദ്ധിമുട്ടിക്കുന്ന ചോദ്യങ്ങൾ ചോദിക്കുന്നുണ്ട്.
ടെൻഷൻ ആവല്ലേ.
തനിക്ക് പ്രാന്തായിരിക്കുവാണ്.
താനെന്നെ കൊലയ്ക്കു കൊടുക്കും.
ആ ഇന്ത്യൻ സൈനികരെ ഇവിടെ നിർത്താൻ പറ്റില്ല.
കുറച്ചു സമയം താ.
-ഞാൻ എന്തേലും ചെയ്യാം. -എന്തുചെയ്താലും പെട്ടെന്നു വേണം.
അവരിവിടെ ഉണ്ടാവാൻ പാടില്ല.
അതുവരെ.
എൻ്റെ ഗ്രാമത്തിൽ ഒരു പ്രശ്നവും ഉണ്ടാവരുത്.
മനസ്സിലായോ?
ഇവിടെ ഒരു ഇന്ത്യക്കാരൻ്റെ രക്തം വീണാൽ…
ഞാൻ തന്നെ കൊല്ലും.
സർ.
ഇന്നുരാത്രി നമ്മൾ ആക്രമണം നടത്തും.
എന്താ നടക്കുന്നതെന്ന് അവർ തിരിച്ചറിയും മുൻപ്,
നമുക്ക് പണി തീർത്ത് അവിടം വിടണം.
അവർക്ക് തയ്യാറാവാൻ ഒട്ടും സമയം കൊടുക്കരുത്.
നമ്മുടെ കയ്യിൽ ആൾബലം കുറവാണ്.
അതിനാൽ ഈ ആക്രമണത്തിൽ മുന്നറിവില്ലായ്മയാണ് നമ്മുടെ ഏറ്റവും വലിയ ആയുധം.
-മനസ്സിലായോ? -ഉവ്വ്!
ഉലൂപി.
ആക്രമണം വരെ എല്ലാവരുടെയും ഫോൺ താ.
ആയുധം കൊണ്ടുവന്നിട്ടുണ്ടോ?
സന്നാഹങ്ങൾ.
ഒടുക്കം എത്തി.
-ഒരു നിമിഷം തരൂ. -ശരി സർ.
-പറയൂ സർ. -ഹായ് ഭാവിക്.
ഞാൻ പിഎമ്മിനെ കാണാൻ ഇന്ത്യയിലേക്ക് പോകുവാണ്.
തന്നെ ഒരു കാര്യം അറിയിക്കാനുണ്ട്.
ഞാനെത്തുമ്പോഴേക്കും ഈ വാർത്ത പുറത്തുവരണം.
ബസു രണ്ടാമതൊന്ന് ആലോചിക്കുന്നതിനു മുമ്പ്,
പൊതുജനാഭിപ്രായം നമുക്കനുകൂലമാക്കണം.
നേരത്തേ കൂട്ടിയുള്ള ബോണസിന് നന്ദി.
ടീമിനോട് വേഗം ജോലി തുടങ്ങാൻ പറയാം.
തെംജെൻ സാധനങ്ങളുമായി എത്തിയിട്ടുണ്ട്.
അനുമതിയുണ്ട്. കടത്തിവിട്.
എല്ലാം ക്ലിയറാണ്.
പുറത്തേക്ക് വരാം.
തെംജെൻ, നന്ദി.
വാ.
എന്തോ പ്രശ്നമുണ്ടെന്നു തോന്നുന്നു.
ഇവിടെ ആളനക്കം ഇല്ലല്ലോ.
ആയുധങ്ങൾ താഴെയിട്!
വേഗം താഴെയിട്!
ശ്രീകാന്ത് തിവാരി.
സമാനതകളില്ലാത്ത ഏജൻ്റ് നമ്പർ 1. ഇതിഹാസം.
ഞാൻ നിങ്ങളെ എത്രയോ കാലമായി തിരയുന്നു,
നിങ്ങളിപ്പോ സ്വയം എൻ്റെ മുന്നിൽ വന്ന് ചാടിയോ?
താനെന്നെ നിരാശപ്പെടുത്തിയെടോ.
എനിക്ക് വലിയ പ്രതീക്ഷയായിരുന്നു.
എന്നേലും തന്നെ എൻ്റെ കയ്യിൽ കിട്ടുമെന്ന് എനിക്കറിയാമായിരുന്നു. പക്ഷേ ഇങ്ങനെ? അയ്യേ.
ആരുടെ കയ്യിൽ ആരെക്കിട്ടിയെന്ന് കാലം പറയും രുക്മ.
ഹേയ്! ഒരു കസേര കൊണ്ടുവാ.
ഇരുന്നു സംസാരിക്കാം.
സൈനികർ തമ്മിൽ.
"സൈനികനോ?"
നീയൊരിക്കലും ഒരു സൈനികനല്ല.
പണം വാങ്ങി ആളുകളെ കൊല്ലുന്ന നീ സ്വയം വിളിക്കുന്നത് സൈനികനെന്നോ?
നീ നിന്നാ മതി. കസേര തിരികെ കൊണ്ടുപോ.
ഒരു കാര്യം പറ.
നിനക്കെങ്ങനെ എല്ലാത്തിനും സമയം കിട്ടുന്നു?
ഈ ദ്വന്ദ്വജീവിതം നയിക്കാൻ നല്ല കഷ്ടപ്പാടായിരിക്കുമല്ലോ.
സത്യം പറ,
തനിക്കൊരു നല്ല ഭർത്താവാകാൻ കഴിഞ്ഞെന്നു തോന്നുന്നുണ്ടോ? അല്ലേൽ നല്ലൊരു അച്ഛൻ?
എജൻ്റ് എന്ന നിലയിൽ എത്ര തന്നെ നല്ലതോ ചീത്തയോ ആയാലും.
ഒന്നുമില്ലേലും എനിക്ക്…
പോരാടാൻ കാരണമായി ഒരാളുണ്ട്.
നീ പറ രുക്മ, ആർക്കുവേണ്ടിയാ നീ പോരാടുന്നത്?
നിനക്കിവളെ അറിയാമോ?
ഇവളുടെ പേരാണ് നിമ.
ഇതായിരുന്നു നിമ.
എന്നെ ഏറെ സ്നേഹിച്ചിരുന്നു.
എന്താ കാരണമെന്നറിയില്ല. പക്ഷേ അവളെന്നെ സ്നേഹിച്ചു.
ഞാനും അവളെ സ്നേഹിച്ചു.
ശരിക്കും?
നിന്നെ കണ്ടാൽ നിനക്കൊരു കുടുംബം ഉണ്ടാകുമെന്ന് തോന്നുന്നില്ല.
അല്ലേ? ശരിയല്ലേ?
ഞാനും അങ്ങനെ വിചാരിച്ചു. ഞാനോ? ഫാമിലി മാനോ?
പക്ഷേ ഞാൻ അങ്ങനെയായി.
അവൾക്കെന്നെ വിവാഹം ചെയ്യണമായിരുന്നു.
പക്ഷേ നീയവളെ കൊന്നു.
ഞാനോ? എടോ ഞാനവളെ കണ്ടിട്ടുപോലുമില്ല.
കാഞ്ചി വലിച്ചത് നീയല്ല തിവാരി.
പക്ഷേ അവളുടെ മരണത്തിനു കാരണം നീയാണ്.
നീയും ആളുകളെ കൊല്ലാറുണ്ടല്ലോ.
സ്വയം സൈനികൻ എന്ന് വിളിച്ചതുകൊണ്ട് അത് ഇല്ലാതാവില്ല.
നോക്ക് രുക്മ.
അവൾ മരിച്ചതിൽ എനിക്ക് ഏറെ വിഷമമുണ്ട്.
പക്ഷേ അവളുടെ മരണത്തിനു കാരണക്കാരൻ ഞാനല്ല.
നിന്നെ സ്നേഹിക്കാൻ തുടങ്ങിയ നിമിഷം…
അവൾ സ്വന്തം മരണ സർട്ടിഫിക്കറ്റിൽ ഒപ്പിട്ടുകഴിഞ്ഞു.
അവളുടെ മരണത്തിന് കാരണക്കാരനായി ആരെങ്കിലുമുണ്ടെങ്കിൽ…
അത് നീയാണ്.
സംഗതി സിമ്പിളാണ്.
നീയെൻ്റെ ഭാര്യയെ കൊന്നു, എനിക്ക് പ്രതികാരം വേണം.
-എങ്കിൽ എന്നെ കൊന്നേക്ക്. -അതെ, ഞാൻ കൊല്ലും.
ഞാൻ നിന്നെ കൊല്ലും. പതിയെ. ആസ്വദിച്ചുകൊണ്ട്. സമയമെടുത്ത്.
അതുവരെ കാത്തിരിക്ക്.
താനെന്തിനാ അവനെ പിരികയറ്റുന്നത്?
എന്തിനാ എരിതീയിൽ എണ്ണ ഒഴിക്കുന്നത്?
പേടിക്കണ്ട ജെകെ.
അവൻ നമ്മളെ ഇവിടെവെച്ചു കൊല്ലില്ല.
അത്രേം എനിക്ക് മനസ്സിലായി.
ബോസ്, അവരെ എന്തുചെയ്യണം? കൊന്നുകളഞ്ഞാലോ?
അവരെ ഇപ്പൊ കൊല്ലാൻ പറ്റില്ല.
ഇന്ത്യൻ സൈനികരുടെ പ്രശ്നത്തിൽ സുലോങ് ഇപ്പോഴേ ദേഷ്യത്തിലാ.
ഇനി എന്തെങ്കിലും ചെയ്‌താൽ അവൻ പൊട്ടിത്തെറിക്കും.
എല്ലാം കലങ്ങിത്തെളിയുംവരെ അവരെ സെല്ലിലിട്. എന്തുചെയ്യണമെന്ന് പിന്നീട് തീരുമാനിക്കാം.
ശരി ബോസ്.
ഒരു സന്തോഷവാർത്ത‍യുണ്ട്.
ശ്രീകാന്തിനെതിരെയുള്ള എല്ലാ ചാർജുകളും പിൻവലിക്കാൻ പോകുന്നു.
തനിക്ക് കുട്ടികളെയും കൂട്ടി മുംബൈയ്ക്ക് പോവാം.
കാര്യങ്ങൾ പഴയതുപോലെ ആകും വരെ,
നിങ്ങൾ ടാസ്കിൻ്റെ സംരക്ഷണത്തിലായിരിക്കും.
ശ്രീകാന്തിൻ്റെ എന്തേലും വിവരമുണ്ടോ?
അവനെ വിളിച്ചു കിട്ടിയിട്ടില്ല.
അവൻ്റെകൂടെ തിരിച്ചുപോകാനാവുമെന്നായിരുന്നു എൻ്റെ പ്രതീക്ഷ.
സുചി, വിശ്വാസം കൈവിടരുത്.
എന്നെ വിശ്വസിക്ക്.
അവൻ തിരികെവരും.
ഞങ്ങളുടെ ഏറ്റവും മികച്ച ഓഫീസർമാരിൽ ഒരാളാ അവൻ.
ഒരു കാര്യമറിയാമോ സലോനി…
ജീവിതത്തിൽ എന്നും ശ്രീ എന്നോട് കള്ളമേ പറഞ്ഞിട്ടുള്ളൂ.
അവൻ്റെ ജോലിയെപ്പറ്റി, അവൻ എവിടെയാണെന്നതിനെപ്പറ്റി.
പക്ഷേ ഇത്തവണ എനിക്ക് സത്യമറിയാം.
അവൻ അടുത്തില്ലാത്തതിൻ്റെ കാരണം എനിക്കറിയാം.
മുൻപത്തെ പോലെ ഒന്നും അറിയാതിരുന്നെങ്കിൽ എത്ര നന്നായേനെ.
എന്നോട് നുണപറഞ്ഞിരുന്ന കാലത്തെപോലെ
ഒരുപക്ഷേ സത്യം അറിയുന്നതിലും നല്ലത് ഇരുട്ടിൽ നിൽക്കുന്നതാവും.
അറിയാമോ, ഓരോ ദിവസവും ഞാൻ ചിന്തിക്കും…
ഇപ്പോൾ ശ്രീകാന്ത് കതകുതുറന്ന് കയറി വന്ന്
നുണക്കഥകൾ പറയാൻ തുടങ്ങുമെന്ന്.
ഒരു പ്രശ്നവുമില്ലെന്ന് എന്നെ പറഞ്ഞു വിശ്വസിപ്പിക്കാൻ ശ്രമിക്കുമെന്ന്.
ഞാനവനെ മിസ്‌ ചെയ്യുന്നു.
എനിക്കവനെ തിരികെ വേണം സലോനി.
പ്രൈം ടൈം ന്യൂസ് ഭാവിക് കൻവാറിനൊപ്പം
മൻ ഭാരത്‌ ന്യൂസിലേക്ക് സ്വാഗതം.
ഒരു പുതിയ വാർത്ത ലഭിച്ചിട്ടുണ്ട്.
ഞങ്ങൾക്ക് വിശ്വസനീയമായ വിവരം ലഭിച്ചിരിക്കുന്നു, ബസു സർക്കാർ
രഹസ്യമായി ഒരു പ്രതിരോധ കരാറിൽ ഒപ്പുവെയ്ക്കാൻ പോകുന്നെന്ന്.
അതെ. ഇത് സത്യമാണെങ്കിൽ,
ആദ്യമായാണ്‌ ഭീരുവായ ബസു
ഒരു ധീരമായ നീക്കം നടത്തിയതെന്ന് സമ്മതിക്കേണ്ടിവരും.
അതെ. അവസാനം അവരല്പം ചങ്കൂറ്റം കാണിച്ചു.
മറക്കരുത്, നിങ്ങൾ ഈ വാർത്ത ആദ്യം കേട്ടത് ഞങ്ങളുടെ ചാനലിലൂടെയാണ്.
ഇരിക്കൂ.
എന്താ വേണ്ടത്? ചായയോ കാപ്പിയോ?
ഒന്നും വേണ്ട മാം. നന്ദി.
എനിക്കൊരു ചായ.
വളരെ കുറഞ്ഞ സമയത്തിനുള്ളിൽ നിങ്ങളെന്നെ കാണാൻ വന്നു, വളരെ നന്ദി.
ഇത് എൻ്റെയും രാജ്യമാണ്.
എൻ്റെ രാജ്യത്തിന് എപ്പോഴൊക്കെ എന്നെ ആവശ്യം വരുന്നോ,
ഞാനിവിടെ എത്തും. എപ്പോഴും.
പക്ഷേ നിങ്ങൾ യുകെ പൗരത്വം സ്വീകരിച്ചെന്നാണല്ലോ കേട്ടത്.
അതെ, ശരിയാണ്.
പക്ഷേ ഉള്ളുകൊണ്ട് ഞാൻ എന്നും ഇന്ത്യക്കാരനാണ്.
നിങ്ങളെ ഞാൻ അഭിനന്ദിക്കാൻ ആഗ്രഹിക്കുന്നു.
പ്രതിപക്ഷത്തിൻ്റെ വിദ്വേഷ പ്രചരണങ്ങളും സോഷ്യൽ മീഡിയ ട്രോളുകളും വന്നിട്ടും,
നിങ്ങൾ സ്വന്തം നയങ്ങളിൽ ഉറച്ചുനിന്നു.
മീഡിയ ആരോടും കൂറ് കാണിക്കാറില്ല.
പ്രത്യേകിച്ച്
യുകെയിലും യുഎസ്സിലും ഇരിക്കുന്നവർ വിലയ്ക്കു വാങ്ങിയ ആളുകൾ.
എന്തായാലും, എനിക്ക്
വടക്കുകിഴക്കൻ മേഖലയിൽ സമാധാനവും പുരോഗതിയും വേണം.
പക്ഷേ ഇതുകണ്ടോ,
നിങ്ങളുടെ കൂടെ ഇരുന്ന് ഒരു കരാറുണ്ടാക്കാൻ ഞാൻ നിർബന്ധിതയായിരിക്കുകയാ.
നമുക്ക് ഈ കരാർ വേഗം നടപ്പിലാക്കണം.
എങ്ങനെയെന്നറിയില്ല, പക്ഷേ ഇക്കാര്യം മാദ്ധ്യമങ്ങൾക്ക് ചോർന്നു കിട്ടിയിട്ടുണ്ട്.
ഇതോർത്ത് പേടിക്കണ്ട മാം. മീഡിയയുടെ പ്രവർത്തനം എങ്ങനാന്നറിയാല്ലോ.
ഈ ഡീൽ പ്രകാരം ഞാൻ കളക്ടീവുമായുള്ള നടപടി തുടങ്ങിവെച്ചിട്ടുണ്ട്.
അവർ കാര്യങ്ങൾ തുടങ്ങാനും അടുത്തയാഴ്ചയോടെ ഈ ഡീൽ ഉറപ്പിക്കാനും തയ്യാറാണ്.
ആദ്യ മെമ്മറാണ്ടം ഒപ്പുവച്ചാൽ ഷിപ്പ്മെൻ്റുകൾ തുടങ്ങാം.
ശരി. നല്ലത്.
-നന്ദി. -നന്ദി മാം.
മാം?
നന്ദി.
ആരേലും വെള്ളം തരണേ!
ആരേലും കേൾക്കുന്നുണ്ടോ?
ദാഹിച്ചിട്ടു വയ്യ.
ഹേയ്! മിണ്ടാതിരിയെടാ!
നാശം, നമ്മെ ഇവർ മൃഗളെപ്പോലെയാ കാണുന്നത്.
നമ്മൾ മൊത്തത്തിൽ തുലഞ്ഞു.
തെംജെൻ നമ്മെ ശരിക്കും പെടുത്തി.
-എനിക്കറിയില്ല എവിടുന്നാ-- -ജെകെ!
മിണ്ടാതിരിക്ക്‌.
തെംജെൻ മരിച്ചാലും നമ്മെ ചതിക്കില്ല.
അവൾ പറഞ്ഞത് ശരിയാ.
തെംജെനെ എനിക്ക് കുട്ടിക്കാലം മുതലറിയാം.
തെംജെനല്ല ഇത് ചെയ്തത്.
രുക്മ കെണി വെച്ച് തെംജെനെ പെടുത്തിയതാ.
നമ്മളിലേക്ക് എത്താൻ.
അവൻ നമുക്കുവേണ്ടി സ്വന്തം ജീവൻ പണയംവെച്ചു!
മനസ്സിലായോ?
അവനെ കൊല്ലും മുൻപ് ഉപദ്രവിക്കാതിരുന്നാൽ മതിയായിരുന്നു.
സ്റ്റീഫൻ, ഇവൻ്റെ പേരിൽ ഞാൻ മാപ്പുചോദിക്കുന്നു.
ഉലൂപി, സോറി.
സോറി.
താനെന്താ കാണിക്കുന്നത്?
എത്ര തന്നെ മാപ്പ് പറഞ്ഞാലും,
അധികം വൈകാതെ നാം തെംജെൻ്റെ അടുത്തെത്തും.
കുറച്ചുനേരം ഒന്നു മിണ്ടാതിരിക്കാമോ?
ഇങ്ങനൊരു നെഗറ്റീവോളി.
പോസിറ്റിവിറ്റി വാരി വിതറിയിട്ട് എന്തായി കാര്യങ്ങൾ?
താനും ഇവിടെ മരണം കാത്ത് കുടുങ്ങിക്കിടപ്പാ.
നമ്മൾ മരിക്കുമെങ്കിൽ മരിക്കും!
അതെ, അല്ലേലും തനിക്കെന്തുപോയി?
ജീവിതത്തിലെ സന്തോഷങ്ങൾ എല്ലാം താൻ അനുഭവിച്ചു.
തനിക്ക് ഭാര്യയും മക്കളുമുണ്ട്.
അതിനുമുൻപ് ഒരു കാമുകി. പിന്നൊരു വിവാഹമോചനം.
ഒറ്റയ്ക്ക് മരിക്കുന്നത് ആരാ? ഞാൻ.
ഡേറ്റിങ്ങിൽ ഞാനൊന്നു മെച്ചപ്പെട്ടു വരികയായിരുന്നു, പക്ഷേ എല്ലാം തീർന്നു.
അവിവാഹിതനായി ജീവിക്കുന്നതും മരിക്കുന്നതും ആണ് ഏറ്റവും വലിയ ശാപം, തിവാരി.
ദുരന്തം പറച്ചിലിന് ഒരു പരിധിയില്ലേ.
ഇവിടെ നാം ചാവാൻ പോകുവാണ്,
തനിക്ക് ഡേറ്റിംഗ് ആണോ പ്രശ്നം?
ഇവിടുന്നു പുറത്തുകടക്കാനുള്ള വഴി ആലോചിക്ക്.
ഞങ്ങൾ നിന്നെ പിടിക്കില്ല എന്നാണോ നീ കരുതുന്നത് തെംജെൻ?
നീ അവരെ എവിടെ എങ്ങനെ കണ്ടു എന്നത് ഞങ്ങൾക്കറിയാം.
ഞങ്ങൾ നിന്നെ പിന്തുടർന്നിരുന്നെടാ തെണ്ടീ!
ഇവനെ എന്തുചെയ്യണം?
രുക്മ ഇവനെ ചതിയന്മാർക്കുള്ള ഒരു മാതൃകയാക്കും.
ചിയാങ് മായ്
അതാ പട്രോൾ വാൻ, സമയത്തുതന്നെ വന്നു.
അടുത്ത വാൻ വരുന്നതിനുള്ളിൽ നമുക്ക് 18 മിനിറ്റേ ഉള്ളൂ.
പോകാം.
എന്താ നടക്കുന്നത് തിവാരി?
ഹേയ് ബെഞ്ചമിൻ.
സ്റ്റീഫൻ, സഹോദരാ.
-അടിപൊളി ടൈമിംഗ്. -പറയാനുണ്ടോ ബോസ്.
കുഴപ്പമൊന്നുമില്ലാത്തതിൽ സന്തോഷം.
സ്റ്റീഫൻ, എന്താ ഇവിടെ നടക്കുന്നത്?
ശ്രീകാന്ത്, ഇതാണ് ബെഞ്ചമിൻ.
മ്യാൻമറിലെ എംസിഎ-എസ് യൂണിറ്റിൻ്റെ കമാൻഡർ.
അപ്പൂപ്പൻ പറയും,
ഒരു ബാക്കപ്പ് പ്ലാൻ ഉണ്ടായിരിക്കണമെന്ന്. ഒരു പ്ലാൻ ബി.
ഞാനിവരോട് പറഞ്ഞിരുന്നു, നാം 24 മണിക്കൂറിൽ തിരിച്ചുവന്നില്ലെങ്കിൽ,
മിക്കവാറും നമ്മളെ പിടിച്ചുകാണുമെന്ന്.
നമ്മളെ സുരക്ഷിതരാക്കാൻ ഒരു യൂണിറ്റ് ജാഗരൂകരായിരുന്നു.
നമുക്കധികം സമയമില്ല.
അടുത്ത പട്രോൾ 18 മിനിറ്റിൽ എത്തും.
എന്താ പ്ലാൻ?
ആദ്യം നമ്മുടെ സൈനികരെ മോചിപ്പിക്കാം.
കാരണം രുക്മയുടെ പക്കൽ
സർക്കാരുമായി വിലപേശാൻ അവർ മാത്രമേ ഉള്ളൂ.
ജെകെ, സ്റ്റീഫൻ,
നിങ്ങൾ രണ്ടാളും സൈനികരെയും കൊണ്ട് ഇന്ത്യയിലേക്ക് വിട്ടോ.
ഞങ്ങൾ രുക്മയെ പിന്തുടരാം.
ഞാൻ സഹായത്തിന് കൂടെ നിൽക്കാം.
താൻ ആവശ്യത്തിന് സഹായിച്ചുകഴിഞ്ഞു സ്റ്റീഫൻ.
ഇപ്പോൾ തൻ്റെ ആളുകൾക്ക് തന്നെ ആവശ്യമുണ്ട്.
പേടിക്കണ്ട, ഇവിടെ എല്ലാം ഞാൻ നോക്കിക്കോളാം.
എന്തൊരു തണുപ്പ്.
ലൈറ്റർ ഉണ്ടോ?
എന്ത്?
വിക്രം.
ശ്രീകാന്ത്.
താനെന്താ ഇവിടെ?
നടക്കാൻ പറ്റുമോ?
ഞങ്ങൾക്കാർക്കും വയ്യ.
പക്ഷേ ഞങ്ങൾ നോക്കിക്കോളാം.
ശരി.
അവരുടെ യൂണിഫോമുകൾ അഴിക്ക്.
ശ്രീകാന്ത്, തൻ്റെ പ്ലാൻ എന്താ?
എനിക്ക് രുക്മയുടെ അടുത്തെത്തണം.
രുക്മ ഇവിടെ ഈ ക്വാർട്ടറിൽ ഉണ്ടാവും.
ഇപ്പോൾ ഗ്രാമത്തിലെ ഓരോ മുക്കിലും മൂലയിലും നമ്മുടെ ആളുകൾ ബോംബ്‌ വയ്ക്കുകയാണ്.
അവ പൊട്ടിയാൽ ഉടൻ മൊത്തം കോലാഹലമാകും.
സൈന്യം ചിതറിപ്പോവും.
അപ്പോൾ ബാക്കപ്പ് എത്തും വരെ രുക്മ ഒറ്റയ്ക്കാവും.
സുലോങ്ങിൻ്റെ ബാക്കപ്പ് എത്താൻ ഏതാണ്ട് 10 മിനിറ്റ് എടുക്കും.
അതിനുമുൻപ് നമുക്ക് രുക്മയുടെ അടുത്തെത്തണം.
സ്റ്റീഫൻ, ജെകെ. സൂക്ഷിക്കണം.
ആരും നിങ്ങളെ തിരിച്ചറിയാൻ പാടില്ല.
ശരി. താനും സൂക്ഷിക്ക്.
എന്നെ കൂട്ടാതെ ചാവരുത് തെണ്ടീ.
സ്റ്റീഫൻ! പോ!
-എന്താ ഉണ്ടായത്? -അറിയില്ല സർ.
എല്ലാവരും എന്തിനാ അങ്ങോട്ടോടുന്നത്?
-ഗ്രാമം ആക്രമിക്കപ്പെട്ടു സഹോദരാ! -എന്ത്?
ശ്രീകാന്ത് അവിടെയില്ലേന്നു നോക്ക്.
ശ്രീകാന്ത് തിവാരിയും കൂട്ടരും രക്ഷപ്പെട്ടു.
ഇന്ത്യൻ സൈനികരോ?
അവരെ നോക്കാൻ പിള്ളേരെ അയച്ചിട്ടുണ്ട്.
എന്തെങ്കിലും വിവരം ലഭിച്ചാൽ ഉടനേ അറിയിക്കാം സഹോദരാ.
കോപ്പ്, സുലോങ് എനിക്ക് പണിതരും.
എന്താ കാണിക്കുന്നത്? എനിക്ക് ബാക്കപ്പ് വേണം.
പത്തു മിനിറ്റിൽ ബാക്കപ്പ് അയക്കാം.
വേഗം.
ആരാ നമ്മെ ആക്രമിച്ചതെന്ന് കണ്ടുപിടിച്ചോ?
രുക്മയുടെ ബന്ദികൾ രക്ഷപ്പെട്ടു സർ.
കണ്ടിട്ട് തോന്നുന്നത്,
ബന്ദികളെ മോചിപ്പിക്കാൻ പുറത്തുനിന്ന് ഏതോ ടീം ഗ്രാമത്തിൽ കേറിയെന്നാ.
അവർ തന്നെ ആയിരിക്കും നമ്മെ ആക്രമിക്കുന്നത്.
ആ കഴുവേറി രുക്മ.
ഉലൂപി!
ശ്രീകാന്ത്!
എല്ലാം ഓക്കേയല്ലേ?
അവർ രക്ഷപ്പെട്ടു. നമ്മൾ മാത്രമേ ബാക്കിയുള്ളൂ.
പക്ഷേ പേടിക്കണ്ട.
ഞങ്ങൾ ഇവിടെ നോക്കാം, നിങ്ങൾ പൊക്കോ.
ശരി, പോവാം.
ഇവിടന്നു പുറത്തു കടക്കാൻ വഴി കണ്ടെത്ത്, കേട്ടോ?
ശരി.
അവളെ കവർ ചെയ്യ്‌.
പോ!
-രുക്മ ഭായ്? -പറ.
ഇന്ത്യൻ സൈനികർ തടവറയിൽ ഇല്ല.
അവർ രക്ഷപ്പെട്ടു.
നാശം പിടിക്കാൻ!
അവിടെനിന്ന് പോന്നോളൂ.
റെഡിയാകൂ, നമുക്ക് പോകണം.
വേഗം. സുലോങ് നമ്മെ കണ്ടെത്തും മുൻപ് നമുക്ക് ഗ്രാമം വിടണം.
നമുക്ക് ഇവിടുന്ന് പോകാം.
അവരുടെ ബാക്കപ്പ് എത്തി.
എന്ത്?
അവരുടെ ബാക്കപ്പ് ബറ്റാലിയൻ എത്തി. വേഗം അവിടന്നു മാറണം!
ശ്രീകാന്ത്, വിക്രം, ബാക്കപ്പ് യൂണിറ്റ് വരുന്നുണ്ട്.
നമുക്ക് ഇവിടന്നു പുറത്തുകടക്കണം. വാ.
ശ്രീകാന്ത്, നമുക്ക് പോകണം.
വാ, നടക്ക്!
സുലോങ്ങിൻ്റെ ആളുകൾ വരുന്നുണ്ട്.
നമുക്ക് പോകാം.
ശ്രീകാന്ത്, താനെങ്ങോട്ടാ പോവുന്നത്?
എനിക്ക് രുക്മയെ പിന്തുടരണം.
തനിക്ക് വട്ടാണോ? ബാക്കപ്പ് വരുന്നുണ്ട്.
-നമുക്ക് ഉടൻ പോകണം -നിങ്ങൾ പൊക്കോ. എനിക്ക് രുക്മയെ വേണം!
ശ്രീകാന്ത്, ഒന്നുകിൽ താനെൻ്റെ കൂടെ വാ, അല്ലേൽ ഞാൻ തൻ്റെ കൂടെ വരും. മനസ്സിലായോ?
തന്നെ ഞാൻ ഒറ്റയ്ക്ക് വിടില്ല.
-ശരി, നമുക്ക് പോകാം. -ശരി.
ശ്രീകാന്ത്? കോപ്പ്!
രുക്മ.
എങ്ങോട്ട് ഓടുമെടാ കഴുവേറീ?
ഞാൻ നടക്കുകയാണ് തെണ്ടീ.
നീയെന്തിനാ എൻ്റെ പിറകെ വരുന്നത്?
ഞാൻ പണം വല്ലതും തരാനുണ്ടോ തെണ്ടീ?
നാശം!
നിർത്ത്!
ബേസ് 33, സംസാരിക്കൂ.
ബേസ് 33 സംസാരിക്കുന്നു.
ഞാൻ എൻഐഎയിലെ ജെകെ തൽപഡെ. ഐഡി 5495.
ഞങ്ങൾക്ക് കയറാൻ ക്ലിയറൻസ് വേണം. എൻ്റെ കൂടെ ഇന്ത്യൻ സൈനികരുണ്ട്. ഓവർ.
ബേസ് കമാൻഡർക്കായി കാത്തുനിൽക്കൂ സർ.
അവരെ കടത്തിവിട്. നമ്മുടെ വണ്ടിയാണ്.
വരൂ, വരൂ.
പോ, പോ!
സർ.
എല്ലാ സൈനികരും ഇതിലുണ്ടോ?
രണ്ടു സൈനികർ ബാക്കിയുണ്ട്.
രണ്ടു രോഗികൾ ഇവിടെയുണ്ട്. വേഗം.
ഹൈടെക് ആയുധ കരാറിനു ശേഷം സംഘർഷം രൂക്ഷമായി തുടരുകയാണ്.
ഇന്ത്യ-മ്യാൻമർ അതിർത്തിയിൽ സുരക്ഷ കൂടുതൽ ശക്തമാക്കിയിരിക്കുന്നു.
ഇപ്പോൾ ബാക്കിവരുന്ന ചോദ്യം,
യുദ്ധം അടുത്തെത്തിക്കഴിഞ്ഞോ?
ഹേയ്, തുറക്ക്!
അകത്തേക്ക് വിട്.
-തിവാരി? -പുള്ളി രുക്മയുടെ പിറകെ പോയി.
നാശം!
ഉപശീർഷകം വിവർത്തനംചെയ്തത് ശ്യാം ടി.കെ.
ക്രിയേറ്റീവ് സൂപ്പർവൈസർ ശ്രീദേവി പിള്ള